Sicasí, y como reflexu de la mentalidá cortesana de la dómina, nel  propiu testu intitúlase como «Cronica Visegotorum». La gran erudición que tradicionalmente se-y supón a esti monarca scientie clarusesmolecíu por llibros y manuscritos, ye de xuru un bon aval pa esta hipótesis, sía considerando una intervención individual más o menos acusada na propia redacción del testu, sía suponiéndo-y namás l´entamu y la coordinación d´una obra peracabada después por otros eruditos de la corte, a lo mesmo que fairá cuatrocientos años depués el rei castellanu-lleonés Alfonso X el Sabiu.  Lo cierto ye qu´esta obra, anque recueye la idea de continuidá xenealóxica ente reis godos y asturianos, espeya un especial interés n´apurrir información sobro los fechos más específicos de la dinastía asturiana, ufiertando una visión más refecha y trabada de les rellaciones ente los miembros de la familia real o de les d´ésta cola ilesia. 